ΓΡΑΠΤΗ ΕΡΩΤΗΣΗ E-2153/01

υποβολή: Francisca Sauquillo Prez del Arco (PSE)και Mara Sornosa Martnez (PSE) προς την Επιτροπή

(18 Ιουλίου 2001)

Θέμα: Η μονάδα αεριοποίησης πλαστικών Poligs στην περιοχή Ribesalbes (Κοινότητα της Βαλένθια)

Η μονάδα Poligs, η οποία παράγει αέριο από την καύση πλαστικών, εγκαταστάθηκε πρόσφατα στο δήμο Ribesalbes της περιοχής Castelln, και άρχισε να λειτουργεί παρά τη μεγάλη αντίδραση των κατοίκων της περιοχής και ομάδων οικολόγων.

Συγκεκριμένα, οι κάτοικοι καταγγέλλουν ότι, μεταξύ άλλων:

- Δενφίσταται ανάλυση των περιβαλλοντικών επιπτώσεων. Μόνονπάρχει μία απλή δήλωση για τις περιβαλλοντικές επιπτώσεις που πραγματοποιήθηκε από την κυβέρνηση της Βαλένθια, η οποία παρουσιάζει ανησυχητικές ελλείψεις σε βαθμό που να παραλείπει, π.χ., κάθε αναφορά στις εκπομπές βαρέων μετάλλων, διοξίνης και φουρανίου.

- Το σχέδιο δραστηριοτήτων, μολονότι δημοσιοποιήθηκε δεν δημοσιεύθηκε επισήμως κατά τρόπον ώστε οι πολίτες να μην αντιληφθούν την ύπαρξή του και να μηνπάρξουν κάποιες καταγγελίες.

- Οι εγκαταστάσεις της μονάδας ευρίσκονται σεπερβολικά μικρή απόσταση από την κατοικήσιμη περιοχή, με τους αντίστοιχους κινδύνους για τηνγεία που το γεγονός αυτό συνεπάγεται (εκπομπές αερίωνψηλής τοξικότητας, μόλυνση τωνδάτων, όξινη βροχή.).

- Πραγματοποιείται λανθασμένη αποθήκευση των πλαστικών καταλοίπων (φιάλες που προέρχονται από άλλες μονάδες και περιείχαν επικίνδυνες ουσίες).

Λαμβάνονταςπόψη τα προβλεπόμενα από την Οδηγία 84/360/ΕΟΚ(1) σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις, την Οδηγία 88/609/ΕΟΚ(2), για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης, την Οδηγία 2000/76/ΕΟΚ(3) για την αποτέφρωση των αποβλήτων, την Οδηγία 90/313/ΕΟΚ(4) σχετικά με την ελεύθερη πληροφόρηση για θέματα περιβάλλοντος, την Οδηγία 85/337/ΕΟΚ(5) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον σχετικά με την προστασία τωνδάτων, και έχονταςπόψη συγχρόνως τόσο την μεγάλη αντίδραση που έχει προκαλέσει η μονάδα στους πολίτες, όσο και το ρόλο του θεματοφύλακα της κοινοτικής νομοθεσίας που έχει η Επιτροπή,

- Θα ήταν διατεθειμένη η Επιτροπή να εξακριβώσει εάν η μονάδα της Ribesalbes λειτουργεί τηρώντας τα όρια εκπομπών, σεβόμενη τα κριτήρια αποθήκευσης επικίνδυνων ουσιών και την καλή κατάσταση τωνδάτων όπως έχουν καθιερωθεί από την κοινοτική νομοθεσία·

- Θα μπορούσε να καθορίσει η Επιτροπή εάν η διαδικασία έγκρισης της μονάδας πραγματοποιήθηκε σύμφωνα με την Οδηγία 85/337/ΕΟΚ για την εκτίμηση των επιπτώσεων και την ορθή διαδικασία πρόσβασης στην πληροφόρηση, όπως ακριβώς προβλέπει η σχετική κοινοτική νομοθεσία·

(1) ΕΕ L 188 της 16.7.1984, σελ. 20.

(2) ΕΕ L 336 της 7.12.1988, σελ. 1.

(3) ΕΕ L 332 της 28.12.2000, σελ. 91.

(4) ΕΕ L 158 της 23.6.1990, σελ. 56.

(5) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(27 Σεπτεμβρίου 2001)

Η Επιτροπή δεν έχει γνώση των περιστατικών τα οποία αναφέρει το Αξιότιμο Μέλος.

Βάσει των διαθεσίμων πληροφοριών, η Επιτροπή δεν είναι σε θέση να αποφανθεί για την πιθανώς κακή εφαρμογή της οδηγίας 84/360/ΕΟΚ του Συμβουλίου, της 28ης Ιουνίου 1984, σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις(1).

Όσον αφορά την οδηγία 88/609/ΕΟΚ του Συμβουλίου, της 24ης Νοεμβρίου 1988, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης(2), οι πληροφορίες τις οποίες παρέχει το Αξιότιμο Μέλος, στη γραπτή του ερώτηση, δεν καθιστούν δυνατό να συναχθεί ότι η οδηγία είναι εφαρμοστέα στη συγκεκριμένη περίπτωση. Όντως, η εν λόγω οδηγία εφαρμόζεται μόνον για τις εγκαταστάσεις καύσης των οποίων η ονομαστική θερμική ισχύς είναι τουλάχιστον ίση προς 50 μεγαβάτ.

Οι διατάξεις της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων(3) εφαρμόζονται στιςφιστάμενες μονάδες από τις 28 Δεκεμβρίου 2005 και στις νέες εγκαταστάσεις από τις 28 Δεκεμβρίου 2002.

Η οδηγία 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος(4) προβλέπει, στο άρθρο 3, ότι οι δημόσιες αρχέςποχρεούνται να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον.

Στην παράγραφο 4 τουπόψη άρθρου διευκρινίζεται ότι η δημόσια αρχή ενημερώνει τον αιτούντα για την τύχη της αίτησής του το συντομότερο δυνατό και το αργότερο εντός διμήνου. Οι λόγοι ενδεχόμενης άρνησης παροχής των απαιτούμενων πληροφοριών πρέπει να αναφέρονται και να βασίζονται σε μία από τις εξαιρέσεις που προβλέπονται στο άρθρο 3 παράγραφοι 2 και 3.

Με βάση μόνον τα περιστατικά τα οποία αναφέρει το Αξιότιμο Μέλος, η Επιτροπή δεν είναι σε θέση να διαπιστώσει κατά πόσονπεβλήθη στις ισπανικές αρχές αίτηση για πρόσβαση σε πληροφορίες στην οποία δεν δόθηκε κατάλληλη συνέχεια, γεγονός το οποίο θα μπορούσε να συνιστά ενδεχομένως παράβαση των διατάξεων της οδηγίας.

Σε περίπτωση που απερρίφθη, από την αρχή στην οποίαπεβλήθη, αίτημα για πρόσβαση σε πληροφορίες, κατά παράβαση των διατάξεων της οδηγίας, εναπόκειται στον ενδιαφερόμενο αιτούντα ναποβάλει την προσφυγή που προβλέπεται στο προαναφερόμενο άρθρο 4 της οδηγίας και στην ισπανική νομοθεσία για τη μεταφορά της οδηγίας στο εθνικό δίκαιο.

Η Επιτροπή δεν είναι σε θέση να προσδιορίσει, βάσει των πληροφοριών που παρασχέθηκαν από το Αξιότιμο Μέλος, κατά πόσον αγνοήθηκε η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(5).

Κατά συνέπεια, η Επιτροπή θα αποστείλει προσεχώς στις ισπανικές αρχές αίτημα για πληροφορίες σχετικά με τα καταγγελθέντα περιστατικά, ώστε να εξακριβωθεί εάν εφαρμόσθηκε ορθά η εφαρμοστέα κοινοτική νομοθεσία.

(1) ΕΕ L 188 της 16.7.1984.

(2) ΕΕ L 336 της 7.12.1988.

(3) ΕΕ L 332 της 28.12.2000.

(4) ΕΕ L 158 της 23.6.1990.

(5) ΕΕ L 175 της 5.7.1985.